 **Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Sălaj** |

**DECIZIA ETAPEI DE ÎNCADRARE**

## **Nr. din**

Ca urmare a solicitării de emitere a acordului de mediu adresate de **Județul Sălaj**, cu sediul în Zalău, P-ța 1 Decembrie 1918, nr. 12, Judetul Sălaj, înregistrată la APM Sălaj cu nr. 3193/29.04.2015, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 20.02.2017, că proiectul **Reabilitare, modernizare, extindere și dotare Secție de Psihiatrie din cadrul Spitalului Județean de Urgență Zalău,** propus a fi amplasat în mun. Zalău, str. T. Vladimirescu, nr. 24, jud. Sălaj nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 13, lit. a);

b) Caracteristiclie proiectului:

b1) - mărimea proiectului: prin proiect se propune extinderea unei clădiri regim de înălțime Dp+P+Mp, având o suprafață construită de 423 mp, o suprafață desfășurată de 673,43 mp, astfel: cu un corp nou cu regimul de înălțime P+M ce va închide incinta clădirii existente, respectiv un corp nou cu regim de înălțime P ce va cuprinde o sală de mese și o sală de activități, peste care se va continua acoperișul de tip șarpantă al clădirii existente, precum și un coridor ce va face legătura între latura sudică și cea nordică a clădirii; Pe latura sudică a construcției existente se propune realizarea a unei extinderi cu regimul de înălțime Dp+P cu două curți interioare, în care se va amenaja compartimentul de psihiatrie pentru adulți acuți precum și ambulatoriul pentru adulți; pe latura nordică a construcției existente a unei extinderi cu regimul de înălțime 2D+P, ce va cuprinde compartimentul de psihiatrie pediatrică, iar legătura între cele două corpuri

se va realiza la nivelul parterului, prin intermediul unui coridor (parțial suspendat peste curtea interioară). În urma extinderii va rezulta o clădire cu regim de înălțime 2D+P+Epși o suprafața construită de Sc = 3042,95 mp, suprafața desfășurată Sd = 4731,66 mp

Pe lângă lucrările de extindere și consolidare în cadrul propunerii se vor mai realiza și lucrări de reabilitare termică a clădirii, precum și lucrări de amenajare și modernizare a acesteia.

b2) cumularea cu alte proiecte: nu este cazul;

b3) utilizarea resurselor naturale: nu este cazul;

b4) producţia de deşeuri: conform Legii 211/2011(r1), privind regimul deşeurilor:

- deşeurile rezultate din perioada de execuţie a lucrărilor se vor colecta separat şi vor fi evacuate prin grija unităţii executante într-un depozit autorizat;

b5) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b6) riscul de accident, ţinându-se seama în special de substanţele şi tehnologiile utilizate: - nu este cazul;

c) Localizarea proiectului: loc. Zalău, str. T. Vladimirescu, nr. 24, jud. Sălaj,

c1) Utilizarea existentă a terenului: conform certificatului de urbanism nr. 208/26.02.2016 emis de Primăria Municipiului Zalău;

c2) Relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

d) Caracteristicile impactului potenţial:

- extinderea impactului: punctual pe perioada de execuţie; suprafaţa afectată este mică; nr. persoanelor afectate va fi mic;

- natura transfrontieră a impactului: nu este cazul;

- mărimea şi complexitatea impactului: impact redus pe prioada de execuţie şi funcţionare;

- probabilitatea impactului: redusă, pe perioada de execuţie şi funcţionare, conform argumentelor de la pct.1 şi 2;

- durata, frecvenţa şi reversibilitatea impactului: în perioada de execuţie a proiectului impactul asupra factorilor de mediu va fi temporar; după finalizarea lucrărilor calitatea factorilor de mediu va reveni la parametrii iniţiali

Condiţiile de realizare a proiectului:

a) La executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii;

b) Activităţile care produc mult praf vor fi reduse în perioadele cu vânt puternic sau se va proceda la umectarea suprafeţelor sau luarea altor măsuri (ex.. împrejmuire cu panouri, acoperirea solului decopertat şi depozitat temporar, etc.) în vederea reducerii dispersiei pulberilor în suspensie în atmosferă;

c) Refacerea la starea iniţială a terenului după finalizarea lucrărilor;

d) Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor;

e) Respectarea prevederilor actelor/avizelor emise de alte autorităţi pentru prezentul proiect;

f) Respectarea prevederilor STAS 10009/1988, privind nivelul de zgomot;

g) Interzicerea depozitării direct pe sol a deşeurilor sau a materialelor cu pericol de poluare;

h) Organizarea de şantier va cuprinde: zona de depozitare materiale; platforma pentru montaje în şantier; construcţii provizorii (drum acces, împrejmuire, birouri, vestiare şi grupuri sanitare, spaţii depozitare, etc.);

i) Amplasarea organizării de şantier şi a depozitelor, precum şi alte activităţi conexe, se vor realiza cu respectarea prevederilor O.U.G. nr. 195/2005 aprobată cu modificări prin Legea nr. 265/2006 privind protecţia mediului cu completările şi modificările ulterioare;

j) Conform prevederilor Ord. 1798/2007, titularul are obligaţia ca la finalizarea investitiei şi la punerea în funcţiune a obiectivului să solicite obținerea autorizaţie de mediu revizuite;

k) Conform art. 49, alin. 3-4 din Ordinul MMP nr. 135 din 2010 privind aprobarea Metodologiei de aplicare a evaluării impactului asupra mediului pentru proiecte publice şi private: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor.".

Pentru obţinerea autorizaţiei de construire se vor obţine actele/avizele stabilite în certificatul de urbanism şi cele solicitate de către membrii CAT:

1. aviz D.S.P.

***Titularul proiectului are obligaţia de a notifica în scris autoritatea competenta pentru protecţia mediului despre orice modificare sau extindere a proiectului survenita după emiterea deciziei etapei de încadrare, APM Sălaj urmând a aplica in mod corespunzător, in aceasta situaţie prevederile art. 22 alin(3) din HG nr. 445/2009.***

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

**Şef Serviciu Avize, Acorduri, Autorizaţii,**

**ing. Gizella Balint**

Întocmit,

ing. Anca Horotan